ཙིཏྟཾ་ཤྲཱེ་ཡཾ་ཀུ་རུ་ཧཱུྃ་

ཙིཏྟཾ་ཤྲཱེ་ཡཾ་ཀུ་རུ་ཧཱུྃ ་ཞེས་པ་འདི་ནི་སེམས་དགེ་བར་མཛོད་ཅེས་པའི་དོན་ཡིན། ཐུན་མོང་ལྟར་ན་སེམས་དགེ་བའི་ལས་ལ་སྦྱོར་བའི་སྨོན་ལམ། ཐུན་མོང་མ་ཡིན་པ་ལྟར་ན་བདེ་སྟོང་དབྱེར་མེད་ཀྱི་ཡེ་ཤེས་ཆེན་པོའི་ངང་དུ་སེམས་གནས་པའི་སྨོན་ལམ་ཡིན་པར་གསུང་ངོ་།
སྒྲ་བཤད།
ཙིཏྟཾ (སཾསྐྲྀཏ: cittaṃ) - སེམས་ལ་རྣམ་དབྱེ་གཉིས་པའི་ཨམ྄་བྱིན་པ།
ཤྲཱེ་ཡཾ (སཾསྐྲྀཏ: śreyaṃ) - དགེ་བ། དཔལ། བཟང་པོ།
ཀུ་རུ (སཾསྐྲྀཏ: kuru) - མཛོད་ཅིག (པཉྩ་མིའི་མཐའ་ཅན)
ཧཱུྃ (སཾསྐྲྀཏ: hūṃ) - ཐུགས་རྡོ་རྗེའི་ས་བོན། ཡེ་ཤེས་ཀྱི་མཚོན་བྱེད།
གོ་དོན།

"ཙིཏྟཾ་ནི་སེམས། ཤྲེ་ཡ་ནི་དགེ་བར། ཀུ་རུ་ནི་མཛོད་ཅིག། ཧཱུྃ་ནི་ཐུགས་ཡེ་ཤེས་ཆེན་པོ་མཚོན་པའོ། དེ་དག་བསྡོམས་ན། བདག་གི་སེམས་ནི་དགེ་བར་མཛོད། ཅེས་སོ།"མཁན་པོ་དཔལ་ལྡན་ཤེས་རབ། གསང་སྔགས་ཡིག་བརྒྱའི་འགྲེལ་པ།

"ཙིཏྟཾ་ཤྲཱི་ཡཾཿཀུ་རུ་ནི་སེམས་ཀྱི་དཔལ་དུ་མཛོད། དཔལ་དེ་ཇི་ལྟ་བུ་ཞེ་ན། ཧཱུཾ་ནི་ཐུགས་རྡོ་རྗེའི་ས་བོན་དང་། ཧ་བཞི་ཧོ་དང་ལྔས་ནི་ཡེ་ཤེས་ལྔ་མཚོན།"པཎ་ཆེན་བློ་བཟང་ཆོས་རྒྱན། ཡིག་བརྒྱའི་འགྲེལ་པ།

"ལས་ཐམས་ཅད་ལའང་བདག་གི་སེམས་དགེ་བར་མཛོད་ཅིག་ཅེས་པའོ། དེའང་ལས་སུ་བྱ་བ་ཐམས་ཅད་ཀྱི་སྔོན་དུ་ཡིད་འགྲོ་ཞིང་། ཡིད་དགེ་ན་ལས་ཐམས་ཅད་དགེ་བར་འགྱུར་བའི་ཕྱིར་སེམས་དགེ་བར་མཛོད་ཅིག་ཅེས་བསྐུལ་བ་ཡིན།"སི་ཏུ་ཆོས་ཀྱི་འབྱུང་གནས། ཡིག་བརྒྱའི་འགྲེལ་བ།

རིམ་གྱི་དོན།
ཐུན་མོང་གི་དོན།

"ཆོས་རྣམས་སྔོན་དུ་ཡིད་འགྲོ་སྟེ། ཡིད་མགྱོགས་ཡིད་ནི་གཙོ་བོ་ཡིན།"མཁན་པོ་དཔལ་ལྡན་ཤེས་རབ།

དེས་ན་ལས་ཐམས་ཅད་བྱེད་པ་པོ་ནི་སེམས་ཡིན་པའི་ཕྱིར། སེམས་དགེ་བར་མཛོད་ཅིག་ཅེས་པའི་དོན་ཡིན།
ཐུན་མོང་མ་ཡིན་པའི་དོན།

"ཐུན་མིན་ལྟར་ན་རྒྱུད་ལས། གང་དུ་བདེ་ཆེན་ཞེས་བྱ་གཅིག་པུ་ཉིད། དུ་མའི་ཉམས་ཀྱིས་སྣ་ཚོགས་གར་མཛད་དོ། ཞེས་པ་ལྟར་བདེ་བ་ཆེན་པོ་ཡེ་ཤེས་གཉུག་མའི་སེམས་ཀྱི་རྡོ་རྗེ་ཉིད་ཀྱི་རང་རྩལ་ལས་བརྟན་གཡོ་སྲིད་ཞིའི་གནས་སྣང་གི་བཀོད་པ་འདི་ཉིད་འཕྲུལ་ཞིང་ཅི་ཙམ་དུ་མར་ཤར་ནའང་། དོན་དུ་སེམས་ཉིད་བདེ་བ་ཆེན་པོ་རང་བྱུང་རིག་པའི་ཀློང་ལས་ཕྱི་རོལ་ཏུ་ཅུང་ཟད་ཙམ་ཡང་འཕོས་པ་མི་སྲིད་པའི་ཕྱིར་རིག་པའི་ངང་དུ་གྲོལ་བ་ངེས་གསང་ཐེག་པ་ལས་མི་འདའ་བར་བསྐུལ་བ།"མཁན་པོ་དཔལ་ལྡན་ཤེས་རབ། གསང་སྔགས་ཡིག་བརྒྱའི་འགྲེལ་པ།

ཧཱུྃ་གི་དོན།
ཐུན་མོང་གི་བཤད་པ།
རྒྱུད་རྡོ་རྗེ་རྩེ་མོ་ལས:

"ཡི་གེ་ཧཱུྃ་ནི་ཅི་ཡིན་བརྗོད། སྡུག་བསྔལ་འཆོས་ཤིང་འཇོམས་པར་བྱེད། གདུག་པ་སྔགས་ཀྱིས་གསོད་བྱེད་ཅིང་། སྲིད་པའི་ཞགས་པ་གཅོད་པར་བྱེད། ཧཱུྃ་ནི་མཆོག་ཏུ་དྲན་པར་བྱས།"མཁན་པོ་དཔལ་ལྡན་ཤེས་རབ། གསང་སྔགས་ཡིག་བརྒྱའི་འགྲེལ་པ།

ཐུན་མོང་མ་ཡིན་པའི་བཤད་པ།

"ཐུན་མོང་མིན་པ་ལྟར་ན་ཧཱུྃ་ནི་རིག་སྟོང་ཟུང་འཇུག་གི་ཡེ་ཤེས་རྫོགས་པ་ཆེན་པོ་སངས་རྒྱས་ཀྱི་འབྲས་བུ་རྣམ་པ་ཐམས་ཅད་མཁྱེན་པའི་ཡེ་ཤེས་དེ་མཚོན་པ།"མཁན་པོ་དཔལ་ལྡན་ཤེས་རབ། གསང་སྔགས་ཡིག་བརྒྱའི་འགྲེལ་པ།

གློག་ཚུལ།

"ཙིཏྟ་ལ་ཨམ྄་བྱིན་པས་ཙིཏྟཾ་སེམས་ལ། ཤྲེ་ཡཿདགེ་བ། ཀུ་རུ་མཛོད་ཅིག་པ་སྟེ་དེ་རྣམས་བསྡོམས་པས། ལས་ཐམས་ཅད་ལའང་བདག་གི་སེམས་དགེ་བར་མཛོད་ཅིག་ཅེས་པའོ། "སི་ཏུ་ཆོས་ཀྱི་འབྱུང་གནས། ཡིག་བརྒྱའི་འགྲེལ་བ།

ཙིཏྟཾ - རྣམ་དབྱེ་གཉིས་པའི་མཐའ་འཇུག
ཤྲཱེ་ཡཾ - ཨམ྄་བྱིན་ཏེ་གཉིས་པའི་ཚུལ་དུ་འགྱུར།
ཀུ་རུ - པཉྩ་མིའི་མཐའ་ཅན་གྱི་བྱ་ཚིག

 རྒྱུ་ཆ་ཁུངས་བཀོད།